
ΔΕΛΤΙΟ ΤΥΠΟΥ


Το Εργατ/κό Κέντρο Ν. Χανίων χαιρετίζει τους χθεσινή κινητοποίηση των αγροτών – κτηνοτρόφων ενάντια στα μέτρα εξόντωσης του κλάδου που και αυτά συνοδεύτηκαν από την χρήση δακρυγόνων από τις κατασταλτικές δυνάμεις.
Καταδικάζουμε τα χθεσινά επεισόδια.  Γι΄ άλλη μια φορά η δημοκρατία διώκεται  με δακρυγόνα και συλλήψεις αγωνιστών που διεκδικούσαν το δίκιο τους.
Την ώρα που η ελληνική οικογένεια βιώνει τώρα και έξι χρόνια  τα βάναυσα μέτρα που έχουν παρθεί και έχουν διαλύσει το μέλλον της και το μέλλον των παιδιών της, με την ανεργία, τους απλήρωτους εργαζόμενους και τους πενιχρούς μισθούς, έρχονται τα νέα μέτρα εξόντωσης  της μικρομεσαίας αγροτιάς που αντιμετωπίζει την απειλή του ξεκληρίσματος με την υποβολή των μέτρων αυτών.
Ήμασταν και θα είμαστε δίπλα τους σε κάθε αγώνα για τα δίκαια αιτήματά τους.
Όλοι μαζί μπορούμε, σαν μια γροθιά, να διεκδικήσουμε και να ανατρέψουμε την λαίλαπα των μέτρων  της κυβέρνησης και των δανειστών.

